Pöljän seisake

Pöljän seisake () on entinen rautatieliikennepaikka Siilinjärvellä Pöljän kylässä noin seitsemän kilometriä pohjoiseen kunnan keskustasta. Liikennepaikka avattiin heinäkuussa 1902. Asemarakennus on Bruno Granholmin suunnittelema tyypin III platformskjul, ja sitä laajennettiin vuonna 1933.

Miehitys seisakkeella lopetettiin vuonna 1964 ja tavaraliikenne kaksi vuotta myöhemmin. Seisake lakkautettiin lopullisesti henkilöliikenteen loppumisen myötä kesäkuussa 1985. Asemarakennuksessa on toiminut pysäkkimuseo, mutta se on sittemmin lakkautettu ja rakennus oli tämän jälkeen pitkään tyhjillään. Kyläyhteisö on kuitenkin kunnostanut rakennuksen ja siinä on sittemmin toiminut kahvila ja muuta vapaaehtoistoimintaa.

Lähteet

Aiheesta muualla 
Kuvia Pöljästä vaunut.org -sivustolla
Facebook: Pro Pöljän pysäkki

Pohjois-Savon lakkautetut rautatieliikennepaikat
Siilinjärven rakennukset ja rakennelmat
Siilinjärven liikenne